Βαβυλώνια αιχμαλωσία

Βαβυλώνια αιχμαλωσία ονομάζεται ο εκτοπισμός σε εδάφη της Βαβυλωνίας πολυάριθμου πλήθους ιουδαίων στα τέλη του 6ου αι. π.Χ., μετά την καταστροφή της Ιερουσαλήμ από τον βασιλιά των Βαβυλωνίων Ναβουχοδονόσορα (605-562 π.Χ.).

Ιστορικό 

Ο θάνατος του βασιλιά Σολομώντα σήμανε τη διάσπαση του ενιαίου ισραηλιτικού βασιλείου (922 π.Χ.). Δέκα από τις δώδεκα φυλές του ισραηλιτικού έθνους, δημιούργησαν το βόρειο βασίλειο του Ισραήλ και οι υπόλοιπες δύο, του Ιούδα και του Βενιαμίν, το νότιο βασίλειο του Ιούδα με πρωτεύουσα την Ιερουσαλήμ. Η ασύνετη πολιτική των περισσοτέρων βασιλέων ενθάρρυνε επιθέσεις γειτονικών λαών και μαζί με την ηθική κατάπτωση οδήγησε γενικά σε αποσταθεροποίηση και αποδυνάμωση των βασιλείων.

Το βασίλειο του Ισραήλ καταλύθηκε από τους Ασσυρίους το 722 π.Χ. και την ίδια τύχη είχε αργότερα και το βασίλειο του Ιούδα με την υποταγή του στους Βαβυλώνιους το 586 π.Χ.. Τότε, η πρωτεύουσα Ιερουσαλήμ υπέστη σοβαρές καταστροφές, ο Ναός του Σολομώντα λεηλατήθηκε και κάηκε, ενώ πολυάριθμοι αιχμάλωτοι οδηγήθηκαν σε εξορία στη Βαβυλώνα γεγονός που έμεινε γνωστό ως βαβυλώνια αιχμαλωσία και κράτησε 48 χρόνια (586-538 π.Χ.). Το γεγονός ότι οι βαβυλώνιοι εγκατέστησαν τους εξόριστους σε οριοθετημένες περιοχές, στις οποίες υπήρχε μέχρις ενός σημείου η δυνατότητα αυτοδιαχείρισης, βοήθησε ώστε σε σύντομο χρονικό διάστημα να αποκτηθούν κάποια δικαιώματα ιδιοκτησίας και να πραγματοποιηθούν παραχωρήσεις πολιτικού χαρακτήρα που βοήθησαν στη διατήρηση της φυσικής και πνευματικής συνέχειας αλλά και της εθνικής ταυτότητας. Θεωρήθηκε ότι η βαβυλώνια αιχμαλωσία εκπλήρωσε τις προφητείες για την τιμωρία του Ισραήλ και απέδειξε ότι ο λαός είχε ανάγκη εντονότερης προσήλωσης στο Θεό .

Χρονολόγιο
{| border=1 align=right cellpadding=2 cellspacing=0 width=950 style="margin: 0 0 1em 1em; background: #ffffff; border: 1px #aaaaaa solid; border-collapse: collapse; font-size: 95%;" 
! | Έτος    || Γεγονός<ref>Rainer Albertz  Israel in Exile: The History and Literature of the Sixth Century B.C.E. II.2.2.2.Dates of Deportations. σελ  76-81</ref>
|-
! 609 π.Χ. || Θάνατος του Ιωσία.  
|-
! 608-598 π.Χ.|| Βασιλεία του γιου του Ιωακείμ (διαδέχθηκε τον αδελφό του Ιωάχαζ που βασίλεψε τρεις μήνες).   
|-
!  598/ 7 π.Χ. || Βασιλεία του Ιεχονία (γιου του Ιωακείμ). Πολιορκία και πτώση της Ιερουσαλήμ.  Πρώτη εκτόπιση  (16 Μαρτίου  597 π.Χ.).    
|-
!  587 π.Χ.||Πολιορκία και καταστροφή της Ιερουσαλήμ. Δεύτερη εκτόπιση  (Ιούλιος- Αύγουστος  587 π.Χ.).    
|-
! 582 π.Χ.||Ο Γεδαλίας που είχε διοριστεί  διοικητής από τους Βαβυλώνιους δολοφονείται και όσοι είχαν απομείνει στα εδάφη του Ιούδα εγκαταλείπουν την περιοχή και φεύγουν  στην Αίγυπτο . Πιθανή τρίτη εκτόπιση.
|-
! 562 π.Χ.|| Ύστερα από 37 χρόνια ο βασιλιάς Ιεχονίας αποφυλακίζεται. Παραμένει στην Βαβυλώνα.   
|-
! 538 π.Χ.|| Οι Πέρσες  καταλαμβάνουν την Βαβυλώνα. Διάταγμα  του Πέρση βασιλιά Κύρου του Μεγάλου με το οποίο η εξορία τερματίζεται. 
|-
! 520/15 π.Χ.|| Αποστολή του Ζοροβάβελ  και του αρχιερέα Ιησού του Ιωσεδέκ  στην Ιερουσαλήμ. Εγκαίνια του Δεύτερου  Ναού (Μάρτιος  515 π.Χ.).  
|}

Τερματισμός της αιχμαλωσίας
Με την επικράτηση της περσικής κυριαρχίας (538-332 π.Χ.) στη Συρία και την Παλαιστίνη και την κατάλυση του βαβυλωνιακού κράτους, οι αιχμάλωτοι Ιουδαίοι, με διάταγμα του πέρση βασιλιά Κύρου, ήταν ελεύθεροι πλέον να επιστρέψουν στις εστίες τους. Με διαταγή επίσης του Κύρου, παραδόθηκαν όλα τα ιερά σκεύη του Ναού στους επαναπατριζόμενους, οι οποίοι μετά την επιστροφή τους έχτισαν και πάλι τείχη στην Ιερουσαλήμ και ανοικοδόμησαν κατά το δυνατό την πόλη και το Ναό.

Παραπομπές

 Βιβλιογραφία 
 Μπρατσιώτης Ι. Παναγιώτης, Εισαγωγή εις την Παλαιάν Διαθήκην, Αθήνα 1993 (c1936)
 Χαστούπης Π. Αθανάσιος, Εισαγωγή εις την Παλαιάν Διαθήκην, εκδ. Πανεπιστημίου Αθηνών, 1986
 Καλαντζάκης Ε. Σταύρος, Εισαγωγή στην Παλαιά Διαθήκη, Πουρναράς, Θεσσαλονίκη 2006
 Αγουρίδης Σάββας, Ιστορία της Θρησκείας του Ισραήλ, Ελληνικά Γράμματα, Αθήνα 1995
 Rainer Albertz  Israel in Exile: The History and Literature of the Sixth Century B.C.E.  Society  of Biblical Literature  2003
Ισραέλ  Φινκελστάιν και Νιλ  Άσερ Σίλμπερμαν. Βίβλος Η αλήθεια μέσα από τις ανασκαφές. Κάκτος .2003 
A.T.Olmstead.Ιστορία της Περσικής Αυτοκρατορίας. Οδυσσέας''.2002 
 Jewish Encyclopedia CAPTIVITY, or EXILE, BABYLONIAN

Εβραϊκή ιστορία
Ιουδαϊσμός
Βίβλος